สาวใจร้าย ซื้อปลาดุกย่าง จ่ายแบงก์พันปลอมให้ป้า ยังรับเงินทอนไปอีก
ป้าวัย 63 ที่ขอนแก่น ขายส้มตำมานานกว่า 10 ปี เพิ่งเคยเจอ ลูกค้าสาวขี่ จยย.มาซื้อปลาดุกย่าง 1 ตัว ราคา 30 บาท เห็นแม่ค้ากำลังยุ่ง ควักแบงก์พันจ่าย รับเงินทอน 970 บาท แล้วหายจ้อย ส่วนแม่ค้าแทบเป็นลม เมื่อจับแบงก์ก็รู้แทบจะทันทีว่า ปลอมเวลา 16.00 น. วันที่ 11 มิ.ย. ผู้สื่อข่าวลงพื้นที่ไปพบกับ นางอุดม แก้วเกตุ อายุ 63 ปี อยู่บ้านเลขที่ 250/1 ถนนเทพารักษ์ ในเขตเทศบาลนครขอนแก่น อ.เมือง จ.ขอนแก่น เจ้าของร้านส้มตำครัวแม่อุดม ซึ่งขายส้มตำและปลาดุกย่าง เครื่องในย่าง อาหารตามสั่ง อยู่ริมถนนทุ่งสร้าง หรือคุ้มจอมพล ในเขตเทศบาลนครขอนแก่นนางอุดม กล่าวว่า เปิดร้านขายไก่ย่าง ปลาเผา ส้มตำ และอาหารตามสั่ง ในจุดดังกล่าวมา 10 กว่าปี ไม่เคยมีปัญหา จะมาจัดร้านตั้งแต่ตีสี่จนทุกอย่างเรียบร้อย และขายสินค้าได้ครบทุกอย่างในช่วงก่อนเที่ยงของทุกวัน ขายจนถึงช่วงเย็นก่อนเกิดเหตุเวลาประมาณ 11.30 น. วันที่ 10 มิถุนายนที่ผ่านมา มีลูกค้ามาสั่งอาหารจำนวนมาก ขณะนั้นมีลูกค้ารายหนึ่งเป็นหญิง อายุประมาณ 30 กว่าปี สูงประมาณ 160 ซม. สวมหมวกไหมพรม สวมทับด้วยหมวกกันน็อก และใส่หน้ากากอนามัย ได้มาสั่งปลาดุกย่าง 1 ตัว ราคา 30 บาท จึงได้นำปลาดุกย่างใส่ถุงให้ เมื่อหญิงคนดังกล่าวได้ปลาแล้วก็จ่ายเงินเป็นธนบัตรชนิด 1000 บาท วางเงินบนโต๊ะ จึงได้ทอนเงิน จำนวน 970 บาท ให้ จากนั้นลูกค้าที่มาพร้อมแบงก์พันก็ขับขี่รถจักรยานยนต์ออกไปทางพิพิธภัณฑสถานขอนแก่นป้าจึงนำธนบัตรฉบับละ 1000 บาท ใส่ในกระเป๋า พบว่ามีความผิดปกติ เพราะมีความหนาและมีน้ำหนัก เมื่อนำออกมาดูอย่างละเอียด พบว่าเป็นธนบัตรปลอม จึงได้นำไปแจ้งความกับทางตำรวจ สภ.เมืองขอนแก่น เพื่อให้ติดตามจับกุมหญิงสาวขี้โกงรายนี้มาดำเนินคดีต่อไป
ป้าวัย 63 ที่ขอนแก่น ขายส้มตำมานานกว่า 10 ปี เพิ่งเคยเจอ ลูกค้าสาวขี่ จยย.มาซื้อปลาดุกย่าง 1 ตัว ราคา 30 บาท เห็นแม่ค้ากำลังยุ่ง ควักแบงก์พันจ่าย รับเงินทอน 970 บาท แล้วหายจ้อย ส่วนแม่ค้า
แบงก์ปลอม,แบงก์พันปลอม,โกงแม่ค้าส้มตำ,จ่ายแบงก์ปลอม,แบงก์ปลอม ขอนแก่น,ข่าวทั่วไป